ai4bharat/Pralekha huggingface dataset:
وزارت دفاع
بھارت اور بنگلہ دیش کے درمیان اسٹاف سطح کی ساتویں بات چیت
نئی دہلی، 25 /مارچ 2021 ۔ سمندری شعبہ میں بھارت اور بنگلہ دیش کے موجودہ دفاعی تعلقات کو مزید تقویت دینے کے لئے نئی دہلی میں 23 سے 25 مارچ 2021 تک بھارتی بحریہ اور بنگلہ دیش بحریہ کے درمیان ساتویں اسٹاف بات چیت ہوئی ۔ بنگلہ دیش بحریہ کے وفد کی قیادت چٹوگرام نیول ایریا کے کمانڈر ریئر ایڈمیرل محمد مزمل حق نے کی۔ بھارتی بحریہ کے وفد کی قیادت اسسٹنٹ چیف آف نیول اسٹاف ریئر ایڈمیرل جے سنگھ نے کی۔ کووڈ-19 سے متعلق سفری پابندیوں میں نرمی کے بعد یہ اسٹاف بات چیت پہلی دو فریقی بات چیت تھی۔ اسٹاف بات چیت کے درمیان بین الاقوامی میری ٹائم باؤنڈری لائن کی باہمی تال میل پر مبنی پٹرولنگ، دو فریقی مشق بونگو ساگر، نیول ٹریننگ کا انعقاد اور ہائیڈروگرافی جیسے باہمی تعاون پر مبنی امور پر تبادلہ خیال کیا گیا۔ بنگلہ دیش بحریہ کے وفد نے 24 مارچ 2021 کو بھارتی بحریہ کے ڈپٹی چیف آف نیول اسٹاف وائس ایڈمیرل ایم ایس پوار کے ساتھ بھی ایک نتیجہ خیز بات چیت کی۔
بھارت اور بنگلہ دیش اس سال، 1971 کی بنگلہ دیش کی جنگ آزادی میں کامیابی کا مشترکہ طور پر گولڈن جبلی تقریبات منارہے ہیں۔ اس سلسلے میں مشترکہ طور پر متعدد سرگرمیاں انجام دی گئی ہیں، جن میں دونوں بحریاؤں کے ذریعے ایک دوسرے کا شپ وزٹ بنگلہ دیش مسلح افواج کے دستے کے ذریعے نئی دہلی میں یوم جمہوریہ پریڈ 2021 میں شرکت اور فروری 2021 میں نئی دہلی میں انفارمیشن شیئرنگ اینڈ انٹرو پیریبلٹی کے متعلق انڈین اوشین نیول سمپوزیم  ورکنگ گروپ میں بنگلہ دیشی وفد کی شمولیت شامل ہے۔ مارچ 2021 میں بھارتی مسلح افواج کی تینوں شاخوں پر مشتمل دو وفود، 1971 کی جنگ کے جنگی میدانوں کے ہوتے ہوئے گزرنے والی ’وکٹری ڈے فلیم‘ کو لے کر چلنے میں اور بنگلہ دیش میں یوم آزادی تقریبات میں حصہ لے رہے ہیں۔
جدید اور قابل تجدید توانائی کی وزارت
ملک میں سال 22-2021 میں بجلی کی کل مانگ کے 21 فیصد حصے کی تکمیل قابل احیا توانائی کے مواخذ سے ہوسکے گی:آر کے سنگھ
نئی اور قابل تجدید توانائی اور بجلی کے امور  و ہنرمندی کے فروغ اور کاروباری امور کے وزیر مملکت جناب آر کے سنگھ نے لوک سبھا میں ایک سوال کے تحریری جواب میں بتایا کہ سینٹرل الیکٹرسٹی اتھارٹی کے نیشنل الیکٹرسٹی پلان  کے مطابق ملک میں 22-2021 میں بجلی کی کل مانگ کے 21 فیصد حصے کی تکمیل قابل احیا توانائی کے مواخذ سے کی جاسکے گی۔ یعنی 22-2021 میں بجلی کی مانگ کی تکمیل میں قابل احیا توانائی کے مواخذ کا حصہ 21 فیصد اور 27-2026 میں قابل احیا توانائی کے مواخذ کی حصہ داری بڑھ کر 24 فیصد ہوجائے گی۔
سرکار قابل احیا توانائی کے نشانہ کے حصول کے لئے سرگرمی کے ساتھ کام کررہی ہے، جس میں پاور پرچیجنگ ایجنسیوں  کو خودکار طریقہ سے مستحکم بنانے کی اسکیم کے تحت سو فیصد تک کی راست غیر ملکی سرمایہ کاری کی منظوری بھی شامل ہے، جس کے تحت ادائیگی کی ضمانت کے میکانزم کے لئے مطلوب لیٹر آف کریڈٹ  کا قاعدہ شامل ہے، تاکہ آر ای جنریٹرس، الٹرا میگا رینیبول انرجی پارک کو بروقت ادائیگی کو یقینی بنایا جاسکے، جس سے پلگ اینڈ پے کی بنیاد پر ٹرانسمیشن کی سہولت اور زمین سرمایہ کاروں کو فراہم کرائی جاسکے، نیز بین ریاستی نظام کے تحت لاحق ہونے والے خساروں کی تلافی ممکن ہوسکے، تاکہ شمسی اور ہوائی بجلی کو پروجیکٹوں کے لئے بین ریاستی پیمانے پر فروخت کیا جاسکے، جو پروجیکٹ 31 دسمبر 2022 تک چالو ہونے ہیں۔ اس سلسلے میں بولی لگانے سے متعلق رہنما خطوط کے معیارات کا نوٹیفکیشن جاری کردیا گیا ہے تاکہ تقسیم سے متعلق لائسنس یافتہ ادارہ شمسی بجلی اور ہوائی بجلی مسابقتی شرحوں پر، کفایت شعائرانہ طریقے سے خرید سکے، قابل احیا خریداری ذمہ داری سے متعلق اعلامیہ  جو 2022 تک کے لئے ہوگا، اس کے تحت قابل احیا وسائل سے مالا مال ریاستوں میں سبز توانائی کوریڈور اسکیم کے لئے ترسیلی لائنیں بچھائی جائیں گی، نئی اسکیمیں مثلاً پی ایم- کے یو ایس یو ایم، شمسی روف ٹاپ مرحلہ دو، 12 ہزار میگا واٹ سی پی ایس یو اسکیم مرحلہ دو وغیرہ شامل ہیں۔
موسمیاتی تبدیلی سے متعلق پیرس معاہدے کے تحت قومی پیمانے پر طے شدہ تعاون کے ایک حصے کے طور پر بھارت نے یہ عہد کیا ہے کہ 2030 تک اپنی 40 فیصد تنصیبی بجلی پیدا کرنے کی صلاحیت کو غیر نامیاتی ایندھن پر مبنی وسائل کے ذریعہ چلائے گا اور اپنے یہاں کاربن گیسوں کے اخراج کی شدت کو جی ڈی پی کے مقابلے میں 2005 کے سطحوں کو مد نظر رکھتے ہوئے 33 سے 35 فیصد تک لے آئے گا۔ حکومت نے ملک میں 2022 تک 175 جی ڈبلیو قابل احیا توانائی صلاحیت کی تنصیب کا نشانہ مقرر کرتا ہے۔ اس میں 175 جی ڈبلیو شمسی توانائی، 60 جی ڈبلیو ہوائی توانائی، 10 جی ڈبلیو بایو ماس توانائی اور 5 جی ڈبلیو چھوٹے پن بجلی وسائل کا تعاون شامل ہوگا۔
۔۔۔۔۔۔۔۔۔۔۔
م ن ۔س ش ۔ع ر۔
U-622
(Visitor Counter : 80
ماحولیات، جنگلات اور موسمیاتی تبدیلی کی وزارت
ترقی یافتہ ممالک کی طرف سے موسمیاتی مالیات اور ٹیکنالوجی کی مدد کی موجودہ رفتار اور پیمانہ موسمیاتی تبدیلی سے نمٹنے کی عالمی خواہش کے مطابق نہیں ہے: بھوپیندر یادو
کثیرالجہتی اور اس کے اصولوں پر مبنی نظام کا سب کو احترام کرنا چاہیے
نومبر 2021 میں گلاسکو میں منعقد ہوئے کوپ 26 سربراہ کانفرنس میں غیر فوسل توانائی کے 500 گیگا واٹ کے آروزوں مند ہدف سمیت 5 نیکٹر عناصر پنچا مرت کی شکل میں وزیراعظم جناب نریندر مودی کی طرف سے اعلان کردہ آروزوں مند اہداف کے تئیں بھارت کے عزم کو دہراتے ہوئے ماحولیات، جنگلات اور آب وہوا کی تبدیلی کے وزیر جناب بھوپیندر یادو نے کہا کہ بھارت دنیا کے سب سے آرزوں مند توانائی تغیر کا ایک پروگرام شروع کیا ہے۔
27 جنوری 2022 کو مرکزی اقتصادی فورم  کی وزارتی سطح کی ورچوئل میٹنگ سے خطاب کرتے ہوئے وزیرموصوف نے پیرس سمجھوتے کے رول سے متعلق غیر معمولی معاملات میں کوپ 26 کے نتائج کے لئے یو این ایف سی سی کے فریقوں کی اجتماعی کوششوں کے لئے اپنی خوشی کااظہار کیا۔اس کااہتمام آب وہوا کی تبدیلی کے لئے امریکہ کے خصوصی ایلچی جناب کیری نے کیاتھا۔وزیر موصوف نے کہا کہ بھارت نے کوپ 27 سمیت 2022 میں آب وہوا سے متعلق کارروائی کی جہت کو برقرار رکھنے کے لئے لگاتار کی عزم کی اپیل کی اور کوپ 26 نتائج سے متعلق کوششوں کو مزید جاری رکھنے کے لئے مل کر کام کرنے پر زور دیا۔
ماحولیاتی کے مرکزی وزیر نے وعدوں کے نفاذ اور کارروائی کے لئے اپیل کی،لیکن اس بات پر بھی زور دیا گیا ہے کہ ممالک کے لیے اقتصادی ترقی اور ٹیکنالوجی کی حمایت کی موجودہ رفتار اور ماحولیاتی تبدیلیوں سے توانائی کے تحفظ کو ممکن نہیں بنایا جا سکتا اورسرمایہ کاری اور مشقوں کو شامل کرنے میں مدد دینے کے لئے اہداف کو بڑھانے کی ضرورت ہوتی ہے۔
انہوں نے کہا کہ ما حولیات کے لئے لائف- طرز زندگی کے منتر کو اپنانے کے لئے عالمی برادری سے کوپ 26 میں وزیراعظم کی اپیل کو دہرایا۔تاکہ ٹیکنالوجی سمیت نفاذ کے تعاون کے اہداف اور ڈیلیوری کے پیمانے کو بڑھایا جاسکے۔ جناب یادو نے کوپ 26 میں وزیر اعظم کی اپیل پر زور دیا اور عالمی برادری کو زندگی کے منتر کو مضبوط بنانے کے لیے ماحولیاتی تبدیلی سے نمٹنے کے لئے پائیدار طرز زندگی سے متعلق عوامی تحریک کے لئے عالمی برادری سے ماحولیاتی سرگرمیوں میں تیزی لانے کی بھی اپیل کی۔
اس کے علاوہ یک طرفہ اقدامات کی پیروری کرتے ہوئے سبھی کو کثیر جہتی اور اس کے ضابطوں پر مبنی نظام کااحترام کرناچاہئے۔وزیرموصوف نے زور دیتے ہوئے کہا کہ یو این ایف سی سی کے اصولوں اور تقاضوں میں برابری اور عام طور پر الگ الگ ذمہ داریوں اور صلاحیتوں کو جاری رکھنا ضروری ہے۔لیکن آب وہوا میں تبدیلی سے نمٹنے کے لئے عالمی کوششوں کے رہنما اصولوں پر جاری رہنے کے لئے صلاحتیوں کو برقرار رکھناچاہئے۔
کوپ26 میں وزیراعظم جناب نریندر مودی نے ماحولیاتی تبدیلی سے نمٹنے کے لئے عالمی کوششوں میں بھارت کے تعاون کے لیے ایک آرزو مند ایجنڈا پیش کیا۔ پنچامرت یا امرت عناصر ان کی نظر میں 2030 تک 500 گیگاواٹ غیر فوسل فیول کی تنصیب، 2005 کے لیول پر مجموعی گھریلو مصنوعات کی پیداوار کی شدت میں 45 فیصد کی کمی، 2030 تک غیر فوسل فیول کے ذرائع سے آنے والی 50 فیصد بجلی کی تنصیب، 1 بلین ٹن تک شامل ہے۔ 2030 تک کاربن اخراج میں کمی اور 2070 تک بھارت میں کاربن کا اخراج صفر فیصد تک پہنچ جائے گا۔
صحت اور خاندانی بہبود کی وزارت
کووڈ-19 بہترین تدابیر
اترپردیش نے مربوط کووڈ کنٹرول اور کمانڈ سینٹر بنایا اور ایک مربوط ریاستی کووڈ پورٹل شروع کیا
نئی دہلی، 6/ستمبر 2020 ۔ ملک میں کووڈ کی وبا نوویں مہینے میں داخل ہوگئی ہے اور اس دوران مرکز نے ریاستوں اور مرکز کے زیر انتظام علاقوں میں اس وبا کے بندوبست پر گہری توجہ دینے کے ساتھ کووڈ کے لئے رسپونس اینڈ مینجمٹ اسٹریٹجی کی مضبوطی کے ساتھ قیادت کی ہے۔ ریاست / مرکز کے زیر انتظام علاقوں کی حکومتوں نے مرکز کی قیادت والی پالیسیوں اور حالات کو بہتر بنانے والے اقدامات کو باہم قریبی تال میل اور مربوط تعاون سے نافذ کیا ہے۔ کئی ریاستوں نے وبا سے لڑنے کے لئے اس کے مطابق جدید تدابیر بھی کی ہیں۔ ان تدابیر کو دوسری ریاستوں کے ذریعے بھی نافذ کیا جارہا ہے، جس سے علاقائی تصورات اور بہترین طور طریقوں کے وسیع تر نفاذ کو فروغ ملا ہے۔
اترپردیش حکومت نے اس سمت میں متعدد اقدامات کئے ہیں۔
اترپردیش کی حکومت نے کووڈ کے پوزیٹیو معاملات کی بڑھتی تعداد سے نمٹنے کے لئے 18 جولائی 2020 کو ریاست کے سبھی اضلاع میں مربوط کووڈ کنٹرول اور کمانڈ مرکز  اور ساتھ ہی سبھی متعلقہ محکموں کے نمائندوں کے ساتھ ریاستی صدر دفتر بھی قائم کیا ہے۔ یہ مراکز خاص طور پر غیر فارماسیوٹیکل مداخلتوں  کے لئے موزوں محکموں کے درمیان مؤثر تال میل کو یقینی بنانے کے لئے ہیں۔ ان مراکز پر کووڈ-19 کے مریضوں کو جلد ہی علاج کے لئے مناسب سطح کے مخصوص کووڈ سہولتی مراکز تک پہنچانے کی سہولت ملتی ہے۔ یہ کمانڈ سینٹر، مرکزی علاقائی اکائیوں کے ساتھ مل کر مرض سے متعلق علامات والے مریضوں اور ان کے رابطے میں آئے لوگوں کی تیزی کے ساتھ جانچ، لیب کی صورت حال کی جانکاری، اسپتال میں بھرتی کی صورت میں ٹرانسپورٹ کی سہولت فراہم کرنا اور گھر میں آئیسولیشن میں رہ کر علاج کرارہے مریضوں کی ریگولر نگرانی کو یقینی بناتے ہیں۔
اترپردیش نے ایک مربوط ریاستی کووڈ پورٹل: http://upcovid19tracks.in بھی تیار کیا ہے جو کووڈ کے مریضوں کی نگرانی، جانچ اور علاج سے متعلق سبھی اطلاعات اکٹھا کرتا ہے۔ ضلع سطح پر ڈیٹا اور ڈیٹا مینجمنٹ کی کوالٹی یقینی بنانے کے لئے مسلسل ٹریننگ کی سہولت فراہم کی جارہی ہے۔ اپنی شروعات کے بعد سے یہ پورٹل بیماری کی زیادہ سمجھ اور ریاستی و ضلع سطح پر یوزرس کی جانب سے مداخلت اور فیڈ بیک حاصل کرنے کے ساتھ اپنے کو آگے بڑھایا ہے۔ ڈیجیٹل ڈیٹا کی دستیابی سے فوری طور پر فیصلہ کرنے اور رسپانس کے لئے غیرمربوط اور ساتھ ہی گہرائی کے ساتھ تجزیہ ممکن ہوا ہے۔ اس پورٹل نے حکومت ہند کے پورٹل کے ساتھ انٹرپریبلٹی کے توسط سے بھی فائدہ اٹھایا ہے۔
یوپی حکومت نے ریاستی فنڈ سے 1000 ہائی فلو نسل کینولا  بھی خریدا ہے۔ ان میں سے 500 نصب کئے گئے ہیں اور ریاست میں مریضوں کے نان- انویسیو بندوبست میں استعمال کئے جارہے ہیں۔
وزارت ماہی پروری، مویشی پروری و ڈیری
ایف اے ایچ ڈی کے مرکزی وزیر جناب پرشوتم روپالہ نے ملک میں ماہی گیری کے ایکو سسٹم کو مستحکم بنانے کے نظریہ کے ساتھ جموںوکشمیر کا دورہ کیا
پی ایم ایم ایس وائی کے تحت آبی پودوں کے فروغ کے یونٹوں کے قیام کے لئے استفادہ کنندگان کے درمیان منظوری کے 28 احکامات تقسیم کئے
استفادہ کنندگان، ماہی پرورو ں اور ماہی گیروں کے ساتھ بات چیت کی
ماہی پروری ، مویشی پروری اور ڈیری ، حکومت ہند میں مرکزی وزیر جناب پرشوتم روپالہ نے ایک وژن کے ساتھ جائزہ میٹنگ اور دیگر امور سمیت ماہی پروری کی کی شعبہ جاتی ترقی کو مستحکم بنانے کے مقصد سے جموں وکشمیر کے مرکزی خطے کا دورہ کیا۔
جناب پرشوتم روپالہ نے پی ایم ایم ایس وائی کے تحت آبی پودوں کی ترقی کے یونٹوں کے قیام اور آبی پودوں کی ترقی کی منصوبہ بندی ، توقعاتی ضلع پروگرام کے تحت اے آئی کوریج کے لئے استفادہ کنندگان کے درمیان 12 موٹر سائیکلوں اور کسان کریڈٹ کارڈ  کی تقسیم کے لئے استفادہ کنندگان کے درمیان منظوری کے 28 احکامات بھی تقسیم کئے، جہاں ماہی گیرافراد بینکوں سے قرض لے سکتے ہیں اور انہوں نے توقعاتی ضلع پروگرام کے تحت وی ای ٹیز ، پی اے آر اے – وی ای ٹی ایس کےساتھ ساتھ ایم بی یوز  سے متعلق ماہی گیری کے پروگرام کا افتتاح کیا۔
جناب پرشوتم روپالہ نے پردھان منتری متسیہ سمپدا یوجنا  اسکیم اور مچھلی کی پیداوار میں اضافہ اور پیداواریت سے متعلق امور پر اہم توجہ دینے کے ساتھ نیلگوں انقلاب کی دیگرکثیر جہتی سرگرمیوں اور بنیادی ڈھانچےکی ترقی ، مارکیٹنگ ، برآمدات اور ادارہ جاتی انتظامات وغیر ہ سمیت اس سے وابستہ سرگرمیوں کے حوالےسے خطاب کیا۔اس سلسلے میں انہوں نے بارہمولہ کے ڈاک بنگلہ میں جائزہ میٹنگ کی صدارت کی ۔ جناب روپالہ نے سرکردہ شخصیات / افسران ، ایس وائی اور کے سی سی کے استفادہ کنندگان سے بات چیت کی ۔اس کے علاوہ انہوں نے تمام ریاستوں اور مرکز کے زیر انتظام علاقوںمیں پی ایم ایم ایس وائی اسکیم کے نفاذ کے بارے میں روشنی ڈالی اوراستفادہ کنندگان ماہی پروروں اور ماہی گیروں کے لئے اسکیموں جیسے پی ایم ایم ایس وائی اور کے سی سی کے نفاذ کے ذریعہ ماہی گیری کے ویلیو چین کے مسائل کو حل کرنے کے بارے میں تفصیل سے بات چیت کی ۔
جناب روپالہ نے ماہی پروری کے محکمے کی حصولیابیوں جیسے دو نئے میٹھے پانی کی سینالہ ، تین نئے چھوٹی گھینتی مچھلی کا سینالہ ،منظورشدہ آبی پودوں کے رقبے کی توسیع کی تحت 27 ہیکٹئر س میں تالابوں کی تعمیر،دوچھوٹے آبی ذخائر کی مربوط ترقی، 650 نئے پانی کی گزرگاہ کی تعمیر، 28 آر اے ایس اور 77 بایو فلاک ٹینکو ں کا قیام ، آرائشی افزائش اور مچھلیوں کی پالنے کے یونٹوں ، 8 نئے مچھلی کو چارہ دینے کی ملوں کی تعمیر، فصل کے بعد نقل وحمل کے لئے 55 یونٹوں کو  منظوری دی گئی ، 25 متبادل کشتیاں اور روایتی ماہی گیری کے لئے جال ، ذریعہ معاش اور مچھلی پکڑنے پر پابندی کی مدت کے دوران 33682 سماجی اور اقتصادی طورپر پسماندہ سرگرم روایتی ماہی گیروں کے لئے غذائی مددپر بات کی ۔
اس کے علاوہ انہوں نے 226 کروڑ طے شدہ سرمایہ کاری اور 145کروڑ مختص مرکزی فنڈ کے ساتھ نیلگوں انقلاب ، پی ایم ایم ایس وائی، کے سی سی کے لئے ماہی گیری کے شعبے کے ساتھ مالیاتی حصولیابیوں پر روشنی ڈالی ۔
استفادہ کنندگان، ماہی پروروں اور ماہی گیروں نے مرکزی وزیر جناب پرشوتم روپالہ کے ساتھ بات چیت کی ۔بات چیت کے اس سیشن سے درپیش مسائل سے روبہ رو ہونے میں مدد ملی اور اسی طرح ماہی پروری کے شعبے کی بہتری پر کام کیا جائے گا۔
صدر جمہوریہ کا سکریٹریٹ
مرکزی یونی ورسٹیوں کے وائس چانسلروں، آئی آئی ایس ای آرکے ڈائرکٹروں اور انڈین انسٹی ٹیوٹ آف سائنس بنگلور کی کانفرنس کے دوران صدر جمہوریہ ہند 17 دسمبر کو وزیٹرز ایوارڈ 2019 عطا کریں گے
نئی دلّی، 15 دسمبر /صدر جمہوریہ ہند جناب رام ناتھ کووند ، 17 دسمبر، 2019 کو راشٹر پتی بھون میں مرکزی یونی ورسٹیوں کے وائس چانسلروں، آئی آئی ایس ای آر کے ڈائرکٹروں اور انڈین انسٹی ٹیوٹ آف سائنس بنگلور کی کانفرنس میں وزیٹرز ایوارڈ، 2019 عطا کریں گے۔
وزیٹرز ایوارڈ ز کی تقسیم کے بعد کانفرنس مختلف اداروں کے سربراہان کے ذیلی گروپوں کے ذریعہ مختلف موضوعات مثلاً تحقیق کے فروغ، اتراعات اور انٹر پری نیور شپ ; صنعتگ۔ تعلیمی اداروں سے تعلق ; خالی نشستوں کو پُر کرنا، سابق طلباء کے ذریعہ قائم اور وقف کردہ فنڈ اور اس کے استعمال اور بنیادی ڈھانچہ جاتی پروجیکٹوں کی تکمیل پر پیش کئے گئے سپاس ناموں کا گواہ بنے گا۔
49 اعلیٰ تعلیمی لرننگ اداروں کے سربراہان کے علاوہ فروغ انسانی وسائل کے مرکزی وزیر، فروغ انسانی وسائل کے وزیر مملکت، یونی ورسٹی گرانٹس کمیشن کے چیئر مین اور اے آئی سی ٹی ای کے چیئر مین بھی اس کانفرنس میں شرکتء کریں گے۔
۔۔۔۔۔۔
U.5862
م۔ ر۔ر۔
(Visitor Counter : 42
وزیراعظم کا دفتر
وزیراعظم نے نائس فرانس میں چرچ کے اندر کئے جانے والے دہشت گردانہ حملوں کی سخت مذمت کی
نئی دہلی، 29 اکتوبر 2020، وزیراعظم جناب نریندر مودی نے نائس میں چرچ کے اندر کئے جانے والے آج کے وحشیانہ حملے سمیت فرانس میں حال ہی میں ہونے والے دہشت گردانہ حملوں کی سخت مذمت کی۔
ایک ٹوئٹ میں وزیراعظم نے کہا ’’نائس میں ایک چرچ کے اندر کئے جانے والے آج کے وحشیانہ حملے سمیت فرانس میں کئے جانے والے حال ہی کے دہشت گردانہ حملوں کی میں سخت مذمت کرتا ہوں۔ متاثرین کے خاندانوں اور فرانس کے عوام کے لئے ہم گہری اور دلی تعزیت کا اظہار کرتے ہیں۔ دہشت گردی کے خلاف جنگ میں بھارت فرانس کے ساتھ کھڑا ہے‘‘۔
۔۔۔۔۔۔۔۔۔۔۔
م ن۔ ا گ۔ن ا۔
U-6811
(Visitor Counter : 132
یو پی ایس سی
یو پی ایس سی نے اگست ، 2021 ء کے دوران بھرتی کے نتائج کو قطعی شکل دی
نئی دلّی ،22 ستمبر / یونین پبلک سروس کمیشن  نے اگست ، 2021 ء کے دوران بھرتی کے مندرجہ ذیل نتائج کو قطعی شکل دی ہے ۔ جن امید واروں کے لئے سفارش کی گئی ہے ، انہیں ڈاک کے ذریعے فرداً فرداً مطلع کیا گیا ہے ۔
Click here for full list:
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 9272
(Visitor Counter : 132
بہت چھوٹی، چھوٹی اور درمیانی صنعتوں کی وزارت
وزیراعظم جناب نریندرمودی کی اپیل پرکھادی اور دیہی صنعتوں کی مصنوعات کی فروخت نے تاریخ رقم کی
پہلی باردہلی کے کناٹ پلیس کے کھادی بھون میں ’گاندھی جینتی‘ پرفروخت 1.5کروڑ روپے سے تجاوزکر گئی
عزت مآب وزیراعظم جناب نریندرمودی جی کی اپیل پردہلی کے لوگوں نے کھادی اور دیہی صنعتوں کی مصنوعات کی خریداری میں ایک نیا ریکارڈ قائم کیا ہے۔ گاندھی جینتی کے موقع پر نئی دہلی کے مرکز کناٹ پلیس میں اہم کھادی بھون میں 1,52,45,000 روپے کے کھادی اور دیہی صنعتوں کی مصنوعات کی اب تک کی سب سے زیادہ فروخت دیکھی گئی۔ بہت چھوٹی چھوٹی اور درمیانی درجوں کی صنعتوں کی وزارت کے کھادی اور دیہی صنعتوں کے کمیشن  کے سربراہ جناب منوج کمار نے گاندھی جینتی پر گاندھی جی کی میراثی کھادی کی غیر معمولی فروخت کو وزیراعظم جناب نریندر مودی کی ’برانڈ پاور‘سے منسوب کیا اور عوام کے درمیان ان کی غیر معمولی مقبولیت کو اس کا کریڈٹ دیا۔ جناب منوج کمار کے مطابق24 ستمبر 2023 کو’من کی بات‘پروگرام میں وزیر اعظم نے ملک کے لوگوں سے گاندھی جینتی کے دن کھادی کی کوئی نہ کوئی مصنوعات خریدنے کی اپیل کی تھی۔ اس اپیل نے عوام پر بڑااثر ڈالا۔ یہ ان کی اپیل کا اثر ہے کہ ماضی میں ہرسال گاندھی جینتی کے دن کھادی اور دیہی صنعتوں کی مصنوعات کی فروخت کاایک نیا ریکارڈ قائم کیا گیا ہے،جس سے یہ ظاہرہوتا ہے کہ لوگوں کا ہندوستان کے ورثے یعنی کھادی کے کپڑے سے خاص لگاؤ ہے۔
تازہ ترین فروخت کے اعداد و شمار کے مطابق گزشتہ مالی سال 23-2022 میں گاندھی جینتی کے دن دہلی کے کناٹ پلیس میں واقع کھادی بھون میں فروخت 1,33,95,000روپےتھی۔اس بار یہ اعدادو شمار1,52,45,000روپے تک پہنچ گئی ہے۔ گاندھی جینتی کے موقع پر پہلے صارف کے طور پرکے وی آئی سی کے سربراہ جناب منوج کمار نے2 اکتوبر کی صبح کھادی بھون، کناٹ پلیس میں کھادی کے کپڑے خریدے اور یو پی آئی کے توسط سے ڈیجیٹل ادائیگی کی۔
کے وی آئی سی کےسربراہ جناب منوج کمار کے مطابق وزیراعظم جناب نریندرمودی کئی مواقع پر قومی اور بین الاقوامی پلیٹ فارموں پر کھادی مصنوعات خریدنے کے لیے اپیل کر چکے ہیں۔ حال ہی میں بھارت منڈپم، پرگتی میدان، نئی دہلی میں منعقدہ جی 20 اورقومی ہینڈلوم ڈے کے موقع پرخطاب کرتے ہوئے انہوں نے ذکر کیا کہ کس طرح گزشتہ 9 سالوں میں’آتم نربھر بھارت ابھیان‘ اور’ووکل فار لوکل‘ کے منتر کو آگے بڑھایا گیا ہے۔ اور اسی کے نتیجے میں کھادی اور دیہی صنعتوں کی مصنوعات کی فروخت 1.34 لاکھ کروڑ روپے سے تجاوز کر گئی ہے۔ G-20 چوٹی کانفرنس کے دوران قابل احترام باپو کو خراج عقیدت پیش کرنے کے لیے راج گھاٹ پرمنعقد پروگرام میں وزیر اعظم نے کھادی کے کپڑوں کے ساتھ عالمی رہنماؤں کا خیرمقدم کرکے نہ صرف کھادی کو عالمی پہچان دلائی،بلکہ ملک کے لوگوں کو کھادی خریدنے کی ترغیب بھی دی۔ اس کے نتیجے میں گاندھی جینتی کے دن کناٹ پلیس، دہلی میں کھادی بھون میں کھادی مصنوعات خریدنے کے لیے لوگوں کا زبردست ہجوم دکھائی دیا۔
اگر ہم گاندھی جینتی کے دن فروخت کے پچھلے تین سالوں کے اعدادو شمار پرنظر ڈالیں تو ہر سال فروخت ایک کروڑ روپے کے اعدادو شمار کو عبور کرگئی ہے، لیکن یہ پہلا موقع ہے جب فروخت کے اعدادو شمار 1.5 کروڑ روپے تک پہنچ گیا ہے،جہاں مالی سال 22-2021 میں کھادی اور دیہی صنعتوں کی مصنوعات کی فروخت 1.01 کروڑ روپےتھی اورسال 23-2022 میں بڑھ کر 1.34 کروڑ روپے ہو گئی،وہیں اس مالی سال میں فروخت کا اعدادو شمار 1.52 کروڑ روپے سے تجاوزکرگئے ہیں۔ یہ تمام اعدادو شمار اس بات کو واضح کرتے ہیں کہ وزیراعظم جناب نریندر مودی کی قیادت میں’ہندوستان کی کھادی‘ ملک میں’’آتم نر بھر بھارت ابھیان‘‘ کا پیش خیمہ بن گئی ہے۔
وزارت دفاع
جاپان -ہند باہمی سمندری مشق ’جیمکس‘ کا پانچواں ایڈیشن
نئی دہلی،8 اکتوبر2021: جاپان اور بھارت کے درمیان دوطرفہ سمندری مشق جیمکس کا 5 واں ایڈیشن 06 سے 08 اکتوبر 2021 تک بحیرہ عرب میں منعقد ہوا۔ اس مشق میں جاپان میری ٹائم سیلف ڈیفنس فورس  اور ہندوستانی بحریہ  کے جہاز اور طیارے، بحری آپریشن کے فضائی ،سطحی اور ذیلی سطح کے طول و عرض کے ساتھ ساتھ فضائی ڈومین پر مرکوز اعلی آپریشن میں مصروف رہی۔
مغربی فلیٹ کے فلیگ آفیسر کمانڈ رئیر ایڈمیرل اجے کوچر کی کمان میں ہندوستانی بحریہ، مقامی گائیڈڈ میزائل ڈسٹرائرآئی این ایس کوچی  اور گائیڈڈ میزائل فریگیٹ آئی این ایس تیج  کے ساتھ حصہ لے رہی ہے۔ ہندوستانی بحریہ، ساحل پر مبنی سمندری بحری جہاز پی 8I، اور مگ 29کے، لڑاکا طیارے بھی میدان میں اتار رہا ہے۔ جے ایم ایس ڈی ایف کی قیادت ایسکورٹ فلوٹیلا تھری کے کمانڈر رئیر ایڈمیرل ایکوچلزوروکر رہے ہیں جس میں ایزومو کلاس ہیلی کاپٹر کیریئر کاگا اور گائیڈڈ میزائل ڈسٹرائر موراسیم شامل ہیں۔ دونوں جہاز لازمی ایس ایچ60 کے ہیلی کاپٹروں کے ساتھ حصہ لے رہے ہیں۔
آگاز سے ہی مکمل آپریشنل کے ساتھ، یونٹس نے پی 8I  کے ساتھ سمندری منظر پر جنگی مشق کی جو دونوں بحریہ کو سمندری جاسوسی کی مدد فراہم کرتی ہے۔ یونٹس نے بحری اسائیوں پر مکمل مشق کی اور کاگا اور کوچی کے درمیان فیول رگ کنیکٹ اپ کیا۔ اس مشق میں پیچیدہ اور آف ہورائزن ٹارگٹنگ مشقیں اور ایک قابل توسیع ہدف پر سطحی گنوں کی شوٹنگ بھی شامل تھیں۔ ایک اعلی درجے کی مربوط اینٹی سب میرین مشق جس میں جے ایم ایس ڈی ایف سرفیس یونٹس اور ائی این کےذریعہ نصب زیرِ آب ہدف شامل ہیں اور پی 8I ہوائی جہاز مکمل ہم آہنگی کے ساتھ مشق کر رہے ہیں۔ دونوں افواج کے فلیگ افسران نے فوجی دوستی کے حقیقی جذبے کو مدنظر رکھتے ہوئے فلائنگ آپریشن کے دوران کوچی اور کاگا کے فلائٹ ڈیکس پر ملاقات کی۔
ایئر ڈومین آپریشنز میں آئی این ایس کوچی کے ڈیک سے لانچ کیے جانے والے ایکسپینڈیبل ایئرل ٹارگٹ پر اینٹی ایئر کرافٹ فائرنگ کی مشقیں شامل ہیں اور آئی این کے مگ 29 کے جنگجوؤں کی جانب سے جہاز کنٹرول بیونڈ ویزول رینج  جنگی مشقیں شامل ہیں۔ اس مشق میں مِگ 29 کے جنگجوؤں کے ساتھ فلائٹ آپریشنز شامل تھے جو آئی این کے میری ٹائم پٹرول ایئر کرافٹ ، ڈورنیر کے زیر نگرانی سطحی یونٹوں پر ایک سے زیادہ مصنوعی فضائی حملے کے لیے آئے تھے۔ خراب موسم آئی این اور جے ایم ایس ڈی ایف کےہیلی کاپٹروں کو کراس ڈیک لینڈنگ کرنے سے روکنے کے لیے روکاوٹ نہیں بن سکا، جو کہ اعلی سطح کی انٹرآپریبلٹی کو ظاہر کرتا ہے۔
درستگی ، تعاون اور اعلیٰ سطحی انٹرآپریبلٹی نہ صرف دونوں بحریہ کی سمندر میں خطرات سے نمٹنے کے لیے کاروائیوں کی پیشہ ورانہ مہارت اور تیاری کے اعلیٰ معیارات کی عکاسی کرتے ہیں بلکہ یہ ان کا اعلیٰ سطح کا اعتماد اور تفہیم بھی ہے جو انہوں نے کئی سالوں میں قئم کیاہے۔ یہ پیچیدہ سمندری مشقیں دونوں بحری افواج کو اپنی پہلے سے وسیع تر اسٹریٹجک شراکت داری کو مزید مستحکم کرنےاور جب ضرورت ہو ، مشترکہ طور پر اپنے سمندری مفادات کی حفاظت اور خطے میں امن، سلامتی اور استحکام کو یقینی بنانے کے قابل بنائیں گی۔
عملے، عوامی شکایات اور پنشن کی وزارت
خواہش مند بلاکس پروگرام ماڈیول اب آئی جی او ٹی کرم یوگی پلیٹ فارم پر براہ راست
نیتی آیوگ کے اشتراک سے کرم یوگی بھارت ایس پی وی کے ذریعے انتظام کردہ سرکاری افسروں کے لیے صلاحیت کے ترقیاتی ایکو سسٹم، آئی جی او ٹی کرم یوگی بھارت نے آرزو مند بلاکس پروگرام  کے لیے وقف کردہ ایک نیا تیار کردہ مجموعہ شروع کیا ہے۔
نیتی آیوگ نے خواہش مند اضلاع کے پروگرام کی کامیابی کی بنیاد پر خواہش مند بلاکس پروگرام شروع کیا ہے۔
یہ مجموعہ 500 شناخت شدہ بلاکس میں 5000 بلاک سطح کے اہلکاروں کی فنکشنل، ڈومین اور طرز عمل کی اہلیت پیدا کرنا چاہتا ہے تاکہ سیکھنے والوں کو اپنے فرائض اور ذمہ داریوں کو مؤثر طریقے سے انجام دینے کے لیے اہم مضامین سے واقف کرایا جائے۔
کیوریٹڈ ماڈیول کے ذریعے، آئی جی او ٹی پلیٹ فارم بلاک کے افسروں کے تعاون کو کم خدمت والے بلاکس کی تبدیلی میں بھرپور اور قابل بنانے کی کوشش کرے گا، اس طرح پورے ہندوستان میں نچلی سطح پر حکمرانی کو بہتر بنایا جاسکے گا۔ اس میں 10 کورسز شامل کئے گئے ہیں:
جن میں 1- ٹائم مینجمنٹ ، 2- شہری پر توجہ مرکوز کرنے کے لئے مواصلات  ، 3- قیادت  ، 4- مشن لائف سے متعلق اورینٹیشن ماڈیول ، 5- پائیدار ترقی کے اہداف  ، 6- مسائل کا حل اور فیصلہ سازی  ، 7- خود قیادت ، 8- تناؤ سے نمنٹنے کے لئے انتظام ، 9- کام کی جگہ پر یوگا بریک ، اور 10- ٹیم سازی  شامل ہیں۔
آئی جی او ٹی کرم یوگی  ایک جامع آن لائن پورٹل ہے جو سرکاری اہلکاروں کو ان کی صلاحیت سازی کے سفر میں رہنمائی کرتا ہے۔ پورٹل آن لائن سیکھنے، قابلیت کے انتظام، کیریئر کے انتظام، مباحثوں، واقعات اور نیٹ ورکنگ کے لیے 6 فنکشنل حبس کو یکجا کرتا ہے۔ سرکاری اسپیکٹرم کے 22.2 لاکھ سے زیادہ سیکھنے والے فی الحال آئی جی او ٹی پلیٹ فارم پر رجسٹرڈ ہیں جن کی رسائی 685 سے زیادہ کورسز تک ہے۔
۔۔۔۔۔۔۔۔۔۔۔
ش ح۔ح ا۔ن ا۔
U- 9388
(Visitor Counter : 47
سٹرک ٹرانسپورٹ اور شاہراہوں کی وزارت
سڑک ٹرانسپورٹ اور شاہراہوں کی وزارت نے آئی اریڈ ایپ کے بارے میں معلومات اور تربیت دینے کے پروگرام کے سلسلے میں پیش رفت کی
نئی دہلی، 12 ستمبر ، 2020 / سڑک ٹرانسپورٹ اور شاہراہوں کی وزارت نے کرناٹک کے کچھ منتخبہ ضلعوں کے لیے 7 اور 8 ستمبر 2020 کو اور اتر پردیش کے کچھ ضلعوں کے لیے 10 اور 11 ستمبر 2020 کو آئی ریڈ ایپ کے بارے میں معلومات اور تربیت فراہم کرنے کے دو روزہ پروگرام کا انعقاد کیا۔ ایپ کے بارے میں موصولہ رائے اور مشوروں کی بنیاد پر ریاستوں کے لیے اس ایپ کو لازمی کیا جائے گا۔ بنیادی نوعیت والا آئی ریڈ ایپ متعلقہ ریاستوں اور مرکز کے زیر انتظام علاقوں کی ضروریات کے مطابق تیار کیا گیا ہے اور اسے انہیں بنیادوں پر لازمی قرار دیا جائے گا یا مربوط کر دیا جائے گا۔ آئی ریڈ موبائل ایپ اینڈروئیڈ پلیٹ فارم کے لیے دستیاب ہے اور آئی او ایس جیسے دیگر پلیٹ فارموں کے لیے اسے جلد ہی دستیاب کرا دیا جائے گا۔
سڑک ٹرانسپورٹ اور شاہراہوں کی وزارت ، سڑک حادثات سے متعلق اعداد و شمار کے ایک مربوط پروجیکٹ  پر عمل درآمد کر رہ ہے جسے پورے ملک میں لاگو کیا جائے گا۔ پہلے مرحلے میں اس پر 6 ریاستوں ، مہاراشٹر، کرناٹک، مدھیہ پردیش، راجستھان، اتر پردیش اور تمل ناڈو میں اس تجویز پر عمل درآمد کرنے کا فیصلہ کیا گیا ہے۔ آئی ریڈ کی تیاری اور اس پر عمل درآمد کا کام آئی آئی ٹی مدراس اور نیشنل انفارمیٹکس سینٹر سروسز ان کارپوریشن کو سونپا گیا ہے۔ جب یہ ایپ تیار ہو جائے گا اور کام کرنے لگے گا تو اس سے پولیس ، ٹرانسپورٹ اور صحت جیسے متعلقہ فریقین اپنے موبائل فون کو جائع حادثہ پر حادثے کے بارے میں اعداد و شمار حاصل کر سکیں گے۔
ان اعداد و شمار کو حادثات کی وجوہات تلاش کرنے اور سڑک کے بنیادی ڈھانچے کو بہتر بنانے کے لیے تدارکی اقدامت ، پولیس کے استعمال کے لیے حادثے سے متعلق اعداد و شمار کا ریکارڈ رکھنے کے لیے نیز صحت خدمات اور دیگر متعلقہ محکموں کے لیے استعمال کیا جا سکے گا۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔09۔ 13
U – 5329
(Visitor Counter : 136